Нягледзячы на вузкую, здавалася б, спецыялiзацыю конкурсу — банкруцтва i антыкрызiснае кiраванне, спектр тэм, якiя распрацоўвалi яго ўдзельнiкi, уражваў. Тут i пытаннi рэйдарства, i рэцэпты павышэння эканамiчнай эфектыўнасцi сельскагаспадарчых прадпрыемстваў, дыягностыка рызык банкруцтва i iншыя аспекты эканамiчнага жыцця краiны. А пераможцам конкурсу наогул стала, па сутнасцi, iнавацыйная распрацоўка Антона Вагiна, магiстранта Акадэмii кiравання пры Прэзiдэнце Рэспублiкi Беларусь. Яго даследаванне тычылася ўвядзення ў Беларусi iнстытута банкруцтва фiзiчных асоб. На працягу некалькiх гадоў малады чалавек удзельнiчаў у конкурсе i вось, нарэшце, атрымаў заслужаную перамогу.